Resident Evil 5: Gold Edition вече е в Steamworks
Заглавие: Resident Evil 5: Gold Edition вече е в Steamworks Пет 27 Мар 2015, 13:18
Resident Evil 5: Gold Edition най-сетне се появи в Steam като част от прехвърлянето на играта от Games For Windows Live, съобщи Capcom.
Собствениците на обикновената Resident Evil 5 версия в Steam и GFWL могат да ъпгрейднат до съдържанието, достъпно в Gold Edition срещу 15 долара. Така те ще получат допълнителни костюми, всички пуснати до момента DLC пакети, две нови глави в историята (Lost in Nightmares и Desperate Escape) и Mercenaries Reunion.
Ако пък изобщо не разполагате с играта, най-добре е да си купите директно RE5: Gold Edition, която до 30 март струва само 20 долара.
Capcom уверява геймърите, които имат GFWL версията на екшън хоръра, че ако решат да продължат да я играят, също ще получат поддръжка. За целта обаче, те трябва да направят отделна инсталация, използвайки GFWL активиращ ключ. Логично е да предположим, че огромната част от играчите обаче ще се възползват от Steam варианта.
Всички сейвове и постижения, направени в GFLW версията могат да се пренесат в Steam и оттук насетне геймърите ще се радват на пълната Steamworks интеграция, която включва облачни сейвове, мачмейкинг, Achievements и глобални класации.